Bokke wen 116 – 9, voorspel Dowwe Dolla | Netwerk24
Gyseldrama gaan 3-manskap nie onderkry nie
’n Tydelike terugslag. So beskryf Jesse Elk (19) die gyselaarsdrama waarin hy en twee van sy vriende Vrydagaand was.
KYK: Rennie 2de Kiwi om Wallabies te brei
Die Nieu-Seelander Dave Rennie is Woensdag met die taak toevertrou om Australië se rugbyspan weer op dreef te kry.
SAL: Vakbonde betoog vir 8%-verhoging
Waghond vir mededinging platsak, maar nie bakhand
Die Mededingingskommissie het ten spyte van toenemende verpligtinge sy begrotingstekort gesny.
Die Onafhanklike Kommunikasieowerheid van Suid-Afrika (Okosa) is die josie in dat Cell C en MTN ’n uitgebreide ooreenkoms onderteken het.
Bokke wen 116 – 9, voorspel Dowwe Dolla
Deur Marita Herselman 26 Oktober 2019 10:54
116 – 9. Dít is die eindtelling, in die guns van die Springbokke, wat Dowwe Dolla vir Sondag se Wêreldbeker-halfeindstryd in Jokohama teen Wallis voorspel.
Dowwe DollaFoto: Argief
Dowwe Dolla is geweldig opgewonde oor dié wedstryd, omdat sy en haar pelle ’n nuwe drinking game spesiaal hiervoor ontwerp het, sê die aktrise Margit Meyer-Rödenbeck oor haar karakter.
“Elke keer as Faf (de Klerk, skrumskakel) pass, moet hulle ’n Springbokkie afsluk. Go Bokke!” juig Rödenbeck.
“Natuurlik wil ons nie hê hy moet skop nie.”
Benewens genoeg van dié drankie sal Dolla die wedstryd “soos ’n egte boeremeisie” met biltong en droëwors geniet.
Dolla sal Sondag om 11:00 met die wedstryd se afskop waarskynlik by Die Boer-restaurantteater in Durbanville wees, waar sy “gereeld rondflerrie”.
Anton GoosenFoto: Argief
Die liedjieboer Anton Goosen sal die wedstryd op sy televisie in Gansbaai met kalmeerpille byderhand kyk, sê hy.
“Baie sterkte. Ons kyk vir julle en hou die hand op die kitaar,” sê Goosen.
“Ek dink die uitslag gaan redelik naby wees. Ek dink nie ons praat hier van ’n wegholoorwinning nie.”
Goosen voorspel ’n oorwinning met drie of vyf punte vir die Bokke.
Danie du Toit Foto: Jaco Marais
Danie du Toit, hoofsanger van Spoegwolf, verwag ’n sege met tien punte.
“Bokke, hanteer dit soos enige ander game, geniet dit net, speel vir mekaar – speel vir die span,” is sy boodskap.
Hy en sy vriendin, die aktrise Marguerite van Eeden, sal die wedstryd in Yzerfontein saam met onder andere haar pa kyk.
Hy sal ’n Castle-bier in die hand hê, die vuur sal reeds brand en hulle sal ná die tyd braai.
Leandie du RandtFoto: Facebook/Leandie du Randt
Die aktrise en TV-aanbieder Leandie du Randt wens ook die Bokke sterkte toe.
“Al wat jy kan doen, is om jou bes te doen. Ons staan agter julle.”
Du Randt voorspel ’n net-net-wen vir Suid-Afrika.
Sy gaan die wedstryd in Gauteng saam met haar familie kyk met rooiwyn, biltong, kaas en koekies op die spyskaart.
Meer oor: Bokke | Wêreldbeker (Wb)-Rugbytoernooi
Handré: ‘Faf sal Sondag briljant wees’
KYK: WB-halfeindronde in kollig
Bokke droom weer oor 1ste plek